Document ID: 32014R0575

UREDBA KOMISIJE (EU) št. 575/2014
z dne 27. maja 2014
o spremembi Uredbe Komisije (EU) št. 383/2012 o določitvi tehničnih zahtev v zvezi z vozniškimi dovoljenji, ki vključujejo medij za shranjevanje (mikročip)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 1(2) Direktive,
ob upoštevanju naslednjega:
(1)
Uredba Komisije (EU) št. 383/2012 (2) se uporablja za vozniška dovoljenja z mikročipom in določa vrsto tehničnih zahtev.
(2)
Oddelek III.4.2 Priloge III k Uredbi (EU) št. 383/2012 določa sistem številčenja za EU-homologacijo, osnovan na številčni oznaki države članice, ki je podelila EU-homologacijo.
(3)
Ker je Hrvaška vstopila v Unijo, je treba zanjo predvideti registrsko številko, ki je skladna s številčnim vrstnim redom za UN/ECE-homologacijo.
(4)
Uredbo (EU) št. 383/2012 bi bilo zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za vozniška dovoljenja -
SPREJELA NASLEDNJO UREDBO:
Člen 1
Oddelek III.4.2 Priloge III k Uredbi Komisije (EU) št. 383/2012 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. maja 2014

Labels: 1
7
8
18
15